Уважаеми членове на НАФТСО,
	В резултат на многократните разговори проведени от членовете на Управителния съвет и Секретариата на НАФТСО с ръководствата на „Комисия по вътрешна сигурност и обществен ред“ (КВСОР) на Народното събрание, ГДНПл и МВР, в офиса получихме покана за участието ни в заседание на КВСОР. Дневният ред е:
1. Законопроект за изменение и допълнение на Закона за частната охранителна дейност, № 154-01-1, внесен от Пламен Нунев и група народни представители на 14 януари 2021 г. – първо гласуване. 

	Заседанието се проведе на 20.01.2021 г. в зала 232 на Народното събрание. Участие взеха всички членове на КВСОР, от страна на МВР  ст.ком. Тодор Гребенаров – зам.дир. на ГДНПл, комисар Веселин Младенов –  началник на отдел „Охранителна полиция” на ГДНПл и Борислав Ботев – началник сектор „Лицензиране и контрол на ЧОД“.  От страна на асоциациите: Александър Митев – Председател на УС на НАФТСО и на АЛИАНС; Радослав Христов – Главен секретар на НАФТСО и на АЛИАНС и Наталия Кацарова – юрист.
	Заседанието откри Председателя на КВСОР – Пламен Нунев. Той съобщи, че Законопроектът е изготвен след проведени множество работни срещи между представители на Сдружение НАФТСО и АЛИАНС, ГДНПл, МВР и КВСОР. Още през месец юли 2020 г. ние обещахме да изготвим и внесем Законопроекта, но това не стана по наша вина. След полученото писмо от НАФТСО относно приключване на разговорите и приемане на договорените поправки в ЗЧОД, ние се организирахме и ще внесем Законопроекта в Пленарна зала.
	Маноил Манев: Промените в членове на ЗЧОД се наложиха след неговото двугодишно прилагане в практиката. Мотивите към Законопроекта са ясни. Ще акцентирам върху някои от тях: 
1. Отпадат видовете частна охранителна дейност – Охрана на обекти – недвижими
имоти и Охрана на селскостопанско имущество. Тези дейности ще се осъществяват в другите дейности по чл. 5, ал.1. 
2. В чл.36 даваме възможност фирмите да определят сами броят на изпълнителите
при транспортиране на ценни пратки и товари. 
3. В момента Законът не предвижда възможност за превъзлагане на дейности по
охрана и търговците не могат да ползват подизпълнители. Ние се съобразихме с изискванията на НАФТСО и създаваме нов Раздел Х „Подизпълнение“, който дава такава възможност. Убеден съм, че това е в интерес на всички фирми – малки и големи.
4. Правим изменения по Реабилитацията. Даваме право на лица, които са
реабилитирани по реда на Наказателния кодекс да получат лиценз. Има случаи, когато лицето е било следствено, има досие в МВР, Съдът го е реабилитирал, но въпреки това по сегашния Закон не може да изпълнява дейността си като ръководител. 
	Има и други промени, които са отразени в Мотивите за внасянето на Законопроекта. 
	Пламен Нунев:  След срещите ни с НАФТСО и Асоциациите от АЛИАНС, и с предоставеното ни тяхно Становище за промяна на Закона, ние считаме, че те са целесъобразни и са в интерес на дружествата от бранша и контролните органи от МВР. 
	Тодор Гребенаров: Много пъти сме обсъждали с НАФТСО и другите Асоциации кои членове в ЗЧОД следва да бъдат променени. Съгласни сме, че изискването за образованието на изпълнителите създаваше проблеми при недостига на кадри. С промяната това ще се поправи. Съгласни сме също със създаването на нов Раздел Х „Подизпълнение“, който сме съгласували със Сдруженията и с въпроса за Реабилитацията на засегнати лица. Ние подкрепяме изцяло всички промени в Законопроекта. 
	Александър Митев: Като преставител на НАФТСО и АЛИАНС, първо искам да благодаря на членовете на КВСОР, на ръководствата на МВР и ГДНПл за приемането ни като страна в процеса на подобряване законодателството в охранителния сектор. Изготвеното от нас Становоще за усъвършенстването на закона е в резултат на практически проблеми при прилагането му и отразява мнението на всички дружества от охранителния бранш. След двегодишните ни преговори по необходимостта от промени в Закона, явно стигаме до влизането на подготвения Законопроект в Пленарна зала. Ние подкрепяме всички промени отразени в законопроекта. 
	Иван Иванов – зам.-председател на КВСОР от БСП: Ние не подкрепяме изцяло Законопроекта. 
1. Създаването на нов Раздел Х „Подизпълнение“ според нас ще доведе до
концентрация на дейността в големите фирми. Малките ще бъдат принудени, за да съществуват да се слеят в големите фирми. 
2. Не подкрепяме въпроса за Реабилитацията. В бранша ще влязат и осъждани лица,
което е неприемливо. 

	Александър Митев: По въпроса за Подизпълнителите – искам да Ви информирам, че НАФТСО е член на Конфедерацията на Европейските услуги за сигурност (CoESS), която представлява бранша на Европейско ниво. Там въпросът не стои, защото всички фирми от европейските страни ползват подизпълнители в дейността си там където нямат структури, включително и в други страни. Това е европейска практика на взаимодействие на фирмите в охранителния бранш. При нас е същото. Ние сега ползваме също фирми, включително и малки, там където нямаме наши структури. И най-големите български фирми нямат възможности да покрият цялата страна, затова се налага да ползваме подизпълнители и това е в интерес на двете страни. Нашето мнение е, че този въпрос ще се реши законово с новия Раздел Х „Подизпълнение“, който определя правилата, по които да си взаимодействат дружествата. 
	Маноил Манев: Твърдо съм убеден, че има нещо нечестно по въпроса с Реабилитацията, ако не го приемат. Този въпрос е решен и в Наказателния кодекс чл.88а. Всички промени сме ги консултирали с охранителните фирми, Сдруженията и МВР.
	Красимир Ципов: Темата с Реабилитацията не е от вчера. Ако лицето има дело преди години и е реабилитирано от съда, защо ние да го ограничаваме. Нека направим опит да мине и в залата. 
	Пламен Нунев: След като няма други изказвания, предлагам на първо гласуване Законопроекта.  

Гласували: 17. 
За Законопроекта – 10 гласа, Против – 7 гласа, Въздържали се – 0.

Законопроектът за Изменение и допълнение на ЗЧОД е приет. Следващата седмица ще се гледа в пленарна зала.

	Уважаеми членове на НАФТСО,
	В предложения Законопроект от КВСОР са взети предвид 90% от нашите предложения за промяна на ЗЧОД залегнали в Становището на НАФТСО и Сдруженията от АЛИАНС. Най-важните промени отразени в Законопроекта са:  
· За изпълнител на ЧОД ще се изисква вместо средно не по-ниско от основно образование (чл.50);
· В Глава втора се създава нов Раздел Х „Подизпълнение“, който регулира
взаимодействието с подизпълнителите;
· В чл. 36 Охраната при транспортиране на ценни пратки или товари се
осъществява от екип от не по-малко от двама изпълнители или по решение на ръководството на фирмата;
· В чл.5, ал.1 видовете ЧОД се намаляват от 9 на 6.
· Отменя се Раздел V „Охрана на питейни и развлекателни заведения, дискотеки,
игрални и компютърни зали“ (чл. 24, 25 и 26).
· Отменя се Раздел IX „Охрана на селскостопанско имущество“ (чл. 38 и 39);
· В чл.52, ал.1 т.4 се отменя задължителен, ежедневен и периодичен инструктаж.,
като инструктажа ще се провежда по реда предвиден в Наредбата по чл.5, ал.4
· В чл.52, ал.3 се отменя 14 дневният срок за уведомяване на МВР;
· В чл.52 се създава нова ал.4, която гласи, че при сключване или прекратяване на
договор за охрана по чл.5, ал.1, т.3 следва да се уведоми в 14 дневен срок МВР;
· В чл.66 се отменя ал.2 отнасяща се до плановете за терористичен акт; 
· В чл.74, ал.1 санкцията в размер на 1000 лв. се отнася само за дейности по чл.50,
ал.1
· В чл.74 се създава нова ал.2, в която санкцията е в размер от 500 до 1000 лв. (виж.§
16 от Проектозакона).
Прилагаме действащия в момента ЗЧОД и Проекта на Закон за изменение и допълнение на ЗЧОД с мотивите и предварителната оценка на въздействието.

Уважаеми членове на НАФТСО,

